TWK Agri Classic 2020 | Pietermaritzburg
TWK het die geleentheid gehad om die Agri Classic weer hierdie jaar by die Victoria buiteklub te Pietermaritzburg aan te bied en soos te vore was dit weereens ‘n groot sukses. New Holland het ook as hoof borg ingestaan om hulle vennootskap met Pietermaritzburg bekend te stel.
Vroeg oggend het die spelers nader begin staan om gereed te maak vir die dag se opwinding. Daar was 72 spelers wat deelgeneem het en die spanne het bestaan uit TWK kliënte en verskaffers. TWK personeel het ook waterpunte beman by van die afslaan punte en seker gemaak dat die spelers iets te ete en iets koud het om te geniet op daardie warm dag.
Na die gholfdag se verrigtinge het almal by die klubhuis bymekaar gekom vir ‘n gesellige funksie en ete. Eddie Fivaz het die aand begin met ‘n kort toespraak oor die finansiële jaar van 2019 waarna Lukas Coetzer Langdiens toekennings aan die Suid-streek se TWK personeel kon oorhandig. TJ Ndlela was die top presteerder vir hierdie aand en hy het sy toekenning vir 35 jaar dienslewering aan TWK ontvang.
Na die langdiens prysuitdeling was die gholfdag pryse uitgedeel vir beste spanne en spelers waarna TWK se eie liedjie en musiek video, Groen Genade, wat geskryf is en opgevoer is deur Jakobus Silver bekendgestel is.
Na al die verrigtinge het die verskaffers, kliënte en TWK personeel saam gekuier en hierdie dag op ‘n positiewe noot afgesluit.